

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

 Λευκάδα, 09.10.2024

Δελτίο Τύπου

Ο Δήμαρχος Λευκάδας κ. Ξενοφών Βεργίνης υπέγραψε τη σύμβαση κατασκευής του έργου: «ΑΠΟΚΑΤΑΣΤΑΣΗ ΠΕΖΟΔΡΟΜΟΥ ΟΙΚΙΣΜΟΥ ΑΓΙΟΥ ΝΙΚΗΤΑ ΔΗΜΟΥ ΛΕΥΚΑΔΑΣ», προϋπολογισμού 399.999,99 € με ΦΠΑ, με τον ανάδοχο Κωνσταντίνο Μαρκογιαννάκη, αντιπρόεδρο Δ.Σ. & νόμιμο εκπρόσωπο της εταιρείας «Τεχνική Ανάπτυξη ATEBE» .

Σύμφωνα με τη μελέτη προβλέπεται η ολική καθαίρεση των υφιστάμενων κατεστραμμένων πλακοστρώσεων, των υποβάσεων αυτών και των συναφών δικτύων υποδομής και η κατασκευή νέων. Εκτός από την επισκευή του καταστρώματος του πεζοδρόμου, προβλέπεται η επισκευή των αργολιθοδομών, η αντικατάσταση των φωτιστικών σωμάτων και η τοποθέτηση στοιχείων αστικού εξοπλισμού ώστε ο χώρος να είναι λειτουργικός . Επίσης, προβλέπονται παραδοσιακά φωτιστικά σώματα χαμηλής ενεργειακής κατανάλωσης.

 Ο πεζόδρομος θα επιστρωθεί με ακανόνιστες χονδρόπλακες λευκές τύπου Άρτας (με έγχρωμο αρμό), πάχους 5cm και διαστάσεων παρόμοιες με αυτές του τμήματος του πεζοδρόμου που έχει κατασκευαστεί πλησίον της παραλίας, ώστε να επιτευχθεί ενιαίο αισθητικό αποτέλεσμα. Οι πλάκες θα έχουν αδρή σκαπιτσαριστή επιφάνεια.

Η χρηματοδότηση προέρχεται από το Πρόγραμμα Δημοσίων Επενδύσεων. H προθεσμία έναρξης των εργασιών είναι η 7η Οκτωβρίου 2024 και περαίωσης η 7η Οκτωβρίου 2025.

Από το Δήμο Λευκάδας